text: Cléomadès là demora,
   Et ses ostes s'en retorna
   Quant assez ot là demoré.
   Lors a moult priié et rouvé
   À ceaus de léenz qu'il pensassent
   De son oste, et qu'il ensoignassent
   Se il de nule riens l'amoient,
   Et cil dient qu'il le feroient.
   Li ostes à Dieu commanda
   Cléomadès, lors s'en ala
   Et li dist k'à lui revenroit
   Lendemain ains que levez soit
   Folio49v
   Li solaus ; or ne li anuit,
   Car tost iert passée la nuit,
   Et li dist que, se conpaignie
   N'eüst, il ne le laissast mie.
   Cléomadès de son confort
   Li sot bon gré, dont n'ot pas tort ;
   Car vis li est que grant essoigne
   Metoit à faire sa besoigne.
  